CELEX: 32020D0260
Language: fi
Date: 2020-02-25 00:00:00
Title: Komission Täytäntöönpanopäätös (EU) 2020/260, annettu 25 päivänä helmikuuta 2020, täytäntöönpanopäätöksen (EU) 2019/1202 muuttamisesta räjähdyksen eston ja suojauksen osalta

26.2.2020   
               
               
                  FI
               
               
                  Euroopan unionin virallinen lehti
               
               
                  L 54/31
               
            
         KOMISSION TÄYTÄNTÖÖNPANOPÄÄTÖS (EU) 2020/260,
         annettu 25 päivänä helmikuuta 2020,
         täytäntöönpanopäätöksen (EU) 2019/1202 muuttamisesta räjähdyksen eston ja suojauksen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/34/EU (2) 12 artiklan mukaan tuotteiden, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, katsotaan olevan kyseisten standardien tai niiden osien kattamien olennaisten terveys- ja turvallisuusvaatimusten mukaisia, joista säädetään kyseisen direktiivin liitteessä II.
                  
               
                     (2)
                  
                  
                     Komissio pyysi 12 päivänä joulukuuta 1994 päivätyllä kirjeellä BC/CEN/46–92 – BC/CLC/05–92 Euroopan standardointikomiteaa (CEN) ja Euroopan sähkötekniikan standardointikomiteaa (Cenelec) laatimaan ja tarkistamaan Euroopan parlamentin ja neuvoston direktiiviä 94/9/EY (3) tukevia yhdenmukaistettuja standardeja. Kyseinen direktiivi on korvattu direktiivillä 2014/34/EU muuttamatta direktiivin 94/9/EY liitteessä II säädettyjä olennaisia terveys- ja turvallisuusvaatimuksia.
                  
               
                     (3)
                  
                  
                     CENiä ja Ceneleciä pyydettiin erityisesti laatimaan standardi räjähdysvaarallisissa tiloissa käytettäväksi tarkoitettujen laitteiden suunnittelusta ja testauksesta CENin, Cenelecin ja komission välillä sovitun ja pyyntöön BC/CEN/46–92 – BC/CLC/05–92 liitetyn standardointiohjelman I luvun mukaisesti. Lisäksi CENiä ja Ceneleciä pyydettiin tarkistamaan nykyisiä standardeja, jotta ne vastaisivat direktiivin 94/9/EY olennaisia terveys- ja turvallisuusvaatimuksia.
                  
               
                     (4)
                  
                  
                     Pyynnön BC/CEN/46–92 – BC/CLC/05–92 perusteella CEN tarkisti standardin ”EN 1127–1:2011 Räjähdysvaaralliset tilat. Räjähdyksen esto ja suojaus. Osa 1: Peruskäsitteet ja menetelmät”. Tarkistuksen tuloksena CEN toimitti komissiolle standardin ”EN 1127–1:2019: Räjähdyksen esto ja suojaus. Osa 1: Peruskäsitteet ja menetelmät”.
                  
               
                     (5)
                  
                  
                     Komissio on arvioinut yhdessä CENin kanssa, onko CENin laatima standardi EN 1127–1:2019 pyynnön BC/CEN/46–92 – BC/CLC/05–92 mukainen.
                  
               
                     (6)
                  
                  
                     Standardi EN 1127–1:2019 vastaa niitä vaatimuksia, jotka sen on tarkoitus kattaa ja joista säädetään direktiivin 2014/34/EU liitteessä II. Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (7)
                  
                  
                     Standardi EN 1127–1:2019 korvaa standardin EN 1127–1:2011. Näin ollen on tarpeen poistaa standardin EN 1127–1:2011 viitetiedot Euroopan unionin virallisesta lehdestä. Jotta voidaan antaa valmistajille riittävästi aikaa valmistautua tarkistetun standardin soveltamiseen, on tarpeen lykätä standardin EN 1127–1:2011 viitetietojen poistamista.
                  
               
                     (8)
                  
                  
                     Direktiivin 2014/34/EU tueksi laadittujen yhdenmukaistettujen standardien viitetiedot on julkaistu komission täytäntöönpanopäätöksessä (EU) 2019/1202 (4). Täytäntöönpanopäätöksessä (EU) 2019/1202 julkaistiin vain yhden yhdenmukaistetun standardin eli standardin ”EN IEC 60079–0:2018, Räjähdysvaaralliset tilat – Osa 0: Laitteet – Yleisvaatimukset (IEC 60079–0:2017)” viitetiedot, mikä luo olettamuksen direktiivissä 2014/34/EU säädettyjen olennaisten vaatimusten täyttymisestä 12 päivästä heinäkuuta 2019 alkaen. Siinä säädettiin myös standardia EN IEC 60079–0:2018 edeltäneen standardin viitetietojen poistamisesta. Sen varmistamiseksi, että direktiivin 2014/34/EU tueksi laadittujen yhdenmukaistettujen standardien viitetiedot luetellaan yhdessä säädöksessä, standardien EN 1127–1:2019 ja EN 1127–1:2011 viitetiedot olisi sisällytettävä kyseiseen täytäntöönpanopäätökseen lisättäviin liitteisiin yhdessä standardien EN IEC 60079–0:2018 ja EN 60079–0:2012 + A11:2013 viitetietojen kanssa.
                  
               
                     (9)
                  
                  
                     Sen vuoksi täytäntöönpanopäätöstä (EU) 2019/1202 olisi muutettava.
                  
               
                     (10)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/1202 seuraavasti:
            
                        1)
                     
                     
                        Korvataan 1 ja 2 artikla seuraavasti:
                        
                           ”1 artikla
                           
                           Julkaistaan Euroopan unionin virallisessa lehdessä direktiivin 2014/34/EU tueksi laadittujen räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevien yhdenmukaistettujen standardien viitetiedot, jotka luetellaan tämän päätöksen liitteessä I.
                        
                        
                           2 artikla
                           Poistetaan Euroopan unionin virallisesta lehdestä direktiivin 2014/34/EU tueksi laadittujen räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevien yhdenmukaistettujen standardien viitetiedot, jotka luetellaan tämän päätöksen liitteessä II, kyseisessä liitteessä vahvistetuista päivämääristä lähtien.”
                        
                     
                  
                        2)
                     
                     
                        Lisätään liitteet I ja II tämän päätöksen liitteen mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 25 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/34/EU, annettu 26 päivänä helmikuuta 2014, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 309).
         
            (3)  Euroopan parlamentin ja neuvoston direktiivi 94/9/EY, annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä (EYVL L 100, 19.4.1994, s. 1).
         
            (4)  Komission täytäntöönpanopäätös (EU) 2019/1202, annettu 12 päivänä heinäkuuta 2019, Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista (EUVL L 189, 15.7.2019, s. 71).
      
      
         
            LIITE
            
               
                  
                     ”LIITE I
                     
                                 Nro
                              
                              
                                 Standardin viitetiedot
                              
                           
                                 1.
                              
                              
                                 EN IEC 60079–0:2018, Räjähdysvaaralliset tilat. Osa 0: Laitteet. Yleiset vaatimukset (IEC 60079–0:2017)
                              
                           
                                 2.
                              
                              
                                 EN 1127–1:2019: Räjähdyksen esto ja suojaus. Osa 1: Peruskäsitteet ja menetelmät
                              
                           
               
               
                  
                     LIITE II
                     
                                 Nro
                              
                              
                                 Standardin viitetiedot
                              
                              
                                 Viitetietojen poistamispäivä
                              
                           
                                 1.
                              
                              
                                 EN 60079–0:2012 + A11:2013, Räjähdysvaaralliset tilat – Osa 0: Laitteet – Yleisvaatimukset (IEC 60079–0:2011 muutettu + IS1:2013)
                              
                              
                                 6. heinäkuuta 2021
                              
                           
                                 2.
                              
                              
                                 EN 1127–1:2011: Räjähdysvaaralliset tilat. Räjähdyksen esto ja suojaus. Osa 1: Peruskäsitteet ja menetelmät
                              
                              
                                 1. helmikuuta 2022
                              
                           
               ”